અંગ્રેજી તેમજ ગુજરાતી મહિનાઓની ગણતરી પ્રમાણે કાયદેસર ચોમાસાની ઋતુની શરૂઆત થઈ ચૂકી હતી. ચોમાસાના પહેલા મહિનાના વિસ વિસ દિવસ વીતી ચૂકવા છતાં મેઘરાજા ના આગમનના કોઈ અણસાર હજી વાર્તાતા ન હતા. જે સમયે આકાશ કાળું ડિબાંગ અને વાદળોના ગઢથી ભરાઈ ગયેલું હોવું જોઈએ એ આકાશ એકદમ ભૂરું અને ચોખ્ખુ હતું. વડવાઓ કહેતા કે સુરી પવન વાય તોજ વરસાદ આવે બાકી બધી વાતો. પવનની ચાલ પણ વડવાઓ એ કહ્યા મુજબની ન હતી. વાતાવરણમાં વરસાદના ઉકળાટ ને બદલે હજી ઉનાળાની ગરમ લૂ હતી. ટૂંકમાં એકે તરફથી વરસાદના આગમનનાં કોઈ એંધાણ વાર્તાતા ન હતા. હવામાન વિભાગની બધી આગાહીઓ પણ આ વર્ષે સાવ પોકળ સાબિત થઈ હતી